Postup pri vybavovaní žiadostí, návrhov a iných podaní
Postup, ktorý musí obvodný úrad (ďalej len povinná osoba) dodržať pri vybavovaní podaní fyzických osôb a právnických osôb, vrátane príslušných lehôt na vybavenie.
•	Ak je žiadosť podávaná ústne, vyhotoví sa z nej formulár o prijatí ústnej žiadosti, zaeviduje sa v podateľni, na centrálnom registri a doručí sa vecne príslušnému odboru na vybavenie. 
•	Ak žiadosť neobsahuje predpísané náležitosti alebo je nezrozumiteľná, povinná osoba bezodkladne vyzve žiadateľa, aby takúto žiadosť doplnil. 
•	Vo výzve sa určuje lehota na doplnenie žiadosti, ktorá je minimálne 7 dní. Po márnom uplynutí lehoty na doplnenie žiadosti sa vec odloží bez vydania rozhodnutia. 
•	Vec sa odloží aj v prípade, ak žiadateľ nezaplatí požadovanú úhradu nákladov za sprístupnenie informácie. 
•	Povinná osoba vybaví žiadosť o informáciu bezodkladne ak ide o jednoduchú vec, inak do 8 dní od jej podania. 
•	Ak nie je možné dodržať 8-dňovú lehotu na vybavenie, možno ju v zákonom stanovených prípadoch predĺžiť o 8 dní a povinná osoba to bezodkladne oznámi žiadateľovi s uvedením dôvodov. 
•	Ak povinná osoba nedisponuje potrebnými informáciami, postúpi žiadosť do 5 dní od jej podania vecne príslušnej povinnej osobe, ak je jej známa, ak jej nie je známa, vydá do 8 dní od podania žiadosti rozhodnutie o jej odmietnutí. 
•	Postúpenie žiadosti sa bezodkladne oznámi žiadateľovi. 
•	Pri vybavovaní ostatných podaní povinná osoba dodržiava lehoty na vybavenie veci podľa § 49 ods. 2 zákona č. 71/1967 Zb. o správnom konaní, a to: 
o	v jednoduchých veciach rozhodne bezodkladne, 
o	v ostatných prípadoch, ak osobitný právny predpis neustanovuje inak, rozhodne do 30 dní od začatia konania, 
o	vo zvlášť zložitých prípadoch rozhodne najneskôr do 60 dní, 
o	ak nemožno rozhodnúť ani v tejto lehote, môže lehotu primerane predĺžiť nadriadený (odvolací) orgán.
Spôsob sprístupnenia informácií na žiadosť
Povinná osoba sprístupní informáciu 
•	ústne,
•	umožnením nahliadnutia do spisu, 
•	vyhotovením odpisu alebo výpisu, 
•	odkopírovaním informácií na technický nosič dát, 
•	sprístupnením predlôh s požadovanými informáciami, 
•	faxom, 
•	telefonicky, 
•	poštou, 
•	elektronickou poštou.